《蝶恋花 其三 案《东白堂词选》题作「春病」》
清代·俞士彪

烟径凄迷生碧草。盼得春来，却被春颠倒。寒食清明都过了。

乍晴乍雨成烦恼。

镜里朱颜容易老。一段閒情，转怕人知道。昨夜小楼寒尚峭。

柳绵吹尽东风晓。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。